น้ำมันถูก? "รถติดก๊าซ" แห่ถอดถัง! 8 พันคัน ต่อเดือน - FINNOMENA
กรมการขนส่งทางบกเผย 15 เดือนที่ผ่านมา ยอดรถยนต์จดทะเบียนหายไป 7.78 หมื่นคัน ส่งผลกระทบทั้งอู่ติดตั้ง สถานีบริการทยอยปิดตัว ปริมาณการใช้ตกวูบ 7.5%
3 พ.ค. 2560

กรมการขนส่งทางบกเผย 15 เดือนที่ผ่านมา ยอดรถยนต์จดทะเบียนหายไป 7.78 หมื่นคัน ส่งผลกระทบทั้งอู่ติดตั้ง สถานีบริการทยอยปิดตัว ปริมาณการใช้ตกวูบ 7.5%
โดยช่วงปี 2558 มียอดรถยนต์ใช้ก๊าซ LPG ที่มาจดทะเบียนมีอยู่จำนวน 1.248 ล้านคัน และมีรถยนต์ที่ใช้ก๊าซ NGV จำนวน 4.162 แสนคัน
เหตุจากราคานํ้ามันในตลาดโลกปรับตัวลงมาอย่างต่อเนื่อง ประกอบกับมีข่าวอุบัติเหตุรถยนต์ที่ติดตั้งก๊าซเกิดไฟไหม้บ่อยครั้ง ผู้ที่เคยติดตั้งก๊าซก็เริ่มทยอยถอดถังก๊าซออก หันมาใช้นํ้ามันแทน
จนล่าสุดสิ้นเดือนมีนาคม 2560 มีรถยนต์ที่ใช้ก๊าซ LPG อยู่เพียง 1.173 ล้านคัน หรือลดลงไป 7.486 หมื่นคัน หรือเฉลี่ย 4,991 คันต่อเดือน นับจากสิ้นปี 2558 เป็นต้นมา ส่วนรถยนต์ที่ใช้ก๊าซ NGV มียอดสะสมอยู่ที่ 4.002 แสนคัน ลดลงมา 1.597 หมื่นคัน หรือลดลงเฉลี่ย 1,064 คันต่อเดือน
ขณะที่อู่ติดตั้งถังก๊าซ ทั่วประเทศก็ลดลงเหลือกว่า 100 แห่ง ขณะที่สถานีบริการแอลพีจี ตอนนี้มีอยู่กว่า 2,093 แห่ง เทียบกับช่วงเดียวกันของปีที่แล้วอยู่ที่ 2,071 แห่ง และเพิ่มขึ้นจากปี 2558 เล็กน้อยเท่านั้น
ที่มา : http://www.thansettakij.com/content/145995
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: